รายการเดินหน้าประเทศไทย : เทศกาลปีใหม่ ร่วมสืบสานวัฒนธรรมไทย
นายวีระ โรจน์พจนรัตน์ รัฐมนตรีว่าการกระทรวงวัฒนธรรม กล่าวในรายการเดินหน้าประเทศไทย “เทศกาลปีใหม่ร่วมสืบสานวัฒนธรรมไทย” ว่า กระทรวงวัฒนธรรม ได้มอบของขวัญปีใหม่ให้กับประชาชนภายใต้กิจกรรม “ของขวัญปีใหม่จากรัฐบาล นำความเป็นไทยสู่ใจประชาชน ” เพื่อส่งเสริมให้มีการสร้างความสุขทางใจและความเป็นสิริมงคลเข้าสู่ปีใหม่ เช่น สวดมนต์ข้ามปี ที่เป็นไฮไลท์ของงานส่งท้ายปีเก่าต้อนรับปีใหม่ ซึ่งในปี 2559 มีพุทธศาสนิกชนเข้าร่วมสวดมนต์ข้ามปีมากกว่า 19 ล้านคน  ส่วนปีใหม่ 2561 นี้ เป็นครั้งที่ 14 ได้จัดกิจกรรมสวดมนต์ข้ามปีในทุกศาสนาในประเทศไทย พร้อมทั้ง กิจกรรมสวดมนต์อาเซียนในพื้นที่ 15 จังหวัด ที่มีพรมแดนติดต่อกับประเทศเพื่อนบ้าน เช่น แม่ฮ่องสอน นครพนม สระแก้ว ระนอง สตูล  ศาสนิกชนในศาสนาคริสต์ พราหมณ์-ฮินดู และซิกข์ ร่วมจัดกิจกรรมสวดมนต์อธิษฐานขอพรตามหลักธรรมทางศาสนา “ส่งท้ายปีเก่า วิถีไทย ต้อนรับปีใหม่วิถีธรรม พุทธศักราช 2561” และถวายเป็นพระราชกุศล ทั้งในส่วนกลางและส่วนภูมิภาคโดยพร้อมเพรียงกัน  สวดมนต์ข้ามปีของวัดไทยทั่วโลกกว่า 100 วัด และสวดมนต์ข้ามปีของวัดอื่นๆ ในต่างประเทศพร้อมกับประเทศไทย เช่น ญี่ปุ่น จีน อินโดนีเซีย หลังกิจกรรมสวดมนต์ข้ามปีได้รับความสนใจและนิยมมากขึ้นในทุกปี ทั้งในประเทศและต่างประเทศ จึงขอเชิญชวนพุทธศาสนิกชนทุกคนเข้าร่วมกิจกรรมในจุดที่จัดเตรียมไว้ ระหว่างคืนวันที่ 31 ธันวาคมถึงวันที่  1 มกราคม 2561 ทั้งนี้ ในปีหน้านายกรัฐมนตรีจะจัดกิจกรรมชาวพุทธทั่วโลกสวดมนต์ข้ามปีปิยาพรรณ ยังเทียน / สวท.